ญวนปลอม เป็นเรือไทย แอบจับปลา
ทหารเรือลุยจับ ไล่ล่ากลางทะเล ตามยึด-ได้3ลำ เวียดนาม8คน,ญวนผยองรุกล้ำน่านน้ำทะเลไทย แถมแปลงสัญชาติเป็นชื่อเรือประมงไทยและติดธงชาติไทยหวังตบตาเจ้าหน้าที่ ลักลอบเข้ามาทำประมงเบ็ดราวตกหมึกตกปลาที่ชุกชุมในอ่าวไทย ทหารทัพเรือภาค 1 นำเรือตรวจการณ์ 271 ไล่ล่ายึดเรือประมงได้ 3 ลำ พร้อมลูกเรือชาวเวียดนามอีก 8 คน เผยสถิติตั้งแต่เดือน ต.ค.61-พ.ค.62 จับเรือประมงญวนได้แล้ว 23 ลำ ลูกเรือ 63 คน,ทหารเรือไทยไม่ยอมให้ใครรุกล้ำน่านน้ำ ส่งเรือตรวจการณ์ไล่ล่าจับเรือประมงต่างด้าวครั้งนี้ ผู้สื่อข่าวรายงานว่า เมื่อเวลา 10.00 น. วันที่ 8 มิ.ย. เรือตรวจการณ์ 271 (ต.271) ได้ควบคุมเรือประมงเวียดนาม 3 ลำ พร้อมลูกเรือจำนวน 8 คน เดินทางเข้าเทียบท่าเรือกลางอ่าว กองเรือยุทธการ อ.สัตหีบ จ.ชลบุรี หลังจาก พล.ร.ท.บรรจบ โพธิ์แดง ผู้บัญชาการทัพเรือภาคที่ 1 ในฐานะผู้อำนวยการศูนย์อำนวยการรักษาผลประโยชน์ของชาติทางทะเลภาค 1 (ผบ.ทรภ.1/ผอ.ศรชล.ภาค 1) ได้รับแจ้งจากเครือข่ายวิทยุมดดำนาวีทัพเรือภาคที่ 1 ว่า พบเรือประมงต่างชาติลักลอบทำประมงในเขตน่านน้ำไทย บริเวณเขตเศรษฐกิจจำเพาะ ทางทิศตะวันออกเฉียงใต้ของเกาะจวง อ.สัตหีบ ประมาณ 39 ไมล์ สั่งการให้เรือ ต.271 ที่ลาดตระเวนอยู่ใกล้บริเวณดังกล่าวตรวจสอบ,พบเรือเบ็ดราว (ตกหมึก) และเรือเบ็ดราว (ตกปลา) เป็นเรือประมงเวียดนาม 3 ลำ มี 1 ลำ ตบตาเจ้าหน้าที่ด้วยการใช้แผ่นโฟมเขียนเป็นชื่อเรือไทย (สินสมุทร) และติดธงชาติไทย กำลังลักลอบทำประมงในน่านน้ำไทย เจ้าหน้าที่ได้เข้าจับกุม แต่เรือประมงเวียดนามพยายามเร่งเครื่องหลบหนีให้พ้นจากเขตน่านน้ำไทย เรือ ต.271 ไล่ติดตามอย่างกระชั้นชิด จนสามารถจับกุมเรือประมงเวียดนามได้ทั้ง 3 ลำ พร้อมลูกเรือ 8 คน ก่อนควบคุมเรือประมงเวียดนามพร้อมลูกเรือเดินทางกลับเข้าฝั่งยังท่าเทียบเรือกลางอ่าว กองเรือยุทธการ,ต่อมา พล.ร.ท.บรรจบ โพธิ์แดง มอบหมายให้ พล.ร.ต.บรรพต เนตรกระจ่าง รอง ผบ.ทรภ.1 พร้อมด้วย น.อ.ณัฐพงศ์ ปานโสภณ ผอ.กองข่าวฯ และนายทหารพระธรรมนูญ ทัพเรือภาคที่ 1 ตรวจสอบและควบคุมการปฏิบัติ จากการสอบสวนไต้ก๋งเรือ ทราบว่า เรือประมงเวียดนามทั้ง 3 ลำ พร้อมลูกเรือ 8 คน เดินทางมาจากเมืองฟูก๊วก ประเทศเวียดนาม และยอมรับว่ารุกล้ำเข้ามาทำประมงในน่านน้ำทะเลไทยจริง เบื้องต้นได้ควบคุมตัวลูกเรือทั้งหมดดำเนินคดีตาม พ.ร.บ.ว่าด้วยสิทธิการประมงในน่านน้ำไทย พ.ศ.2482 และ พ.ร.ก.การประมง พ.ศ.2558 พร้อมประสานไปยังสถานทูตเวียดนามประจำประเทศไทย ให้รับทราบ ก่อนส่งตัวลูกเรือประมงทั้งหมดไปยัง สภ.สัตหีบ ดำเนินคดีตามกฎหมายไทย และผลักดันกลับประเทศต้นทางต่อไป,สำหรับสถิติการจับกุมเรือประมงเวียดนามที่รุกล้ำเข้ามาทำประมงในน่านน้ำไทยของทัพเรือภาคที่ 1 ระหว่างเดือน ต.ค.61 ถึงเดือน พ.ค.62 จับกุมได้แล้วจำนวน 10 ครั้ง รวมเรือ 23 ลำ รวมลูกเรือ 63 คน และในภาพรวมของอ่าวไทย มีการจับกุมเรือประมงเวียดนามที่รุกล้ำน่านน้ำเข้ามาทำประมงจำนวนทั้งสิ้น 34 ครั้ง รวมเรือ 71 ลำ
ญวนผยองรุกล้ำน่านน้ำทะเลไทย แถมแปลงสัญชาติเป็นชื่อเรือประมงไทยและติดธงชาติไทยหวังตบตาเจ้าหน้าที่ ลักลอบเข้ามาทำประมงเบ็ดราวตกหมึกตกปลาที่ชุกชุมในอ่าวไทย
เรือแปลงสัญชาติ,จับเรือแปลงสัญชาติ,เรือประมงเวียดนาม,น่านน้ำไทย,รุกน่านน้ำ,ลักลอบทำประมง,ข่าวหน้า1